Title: Energirapport for Ello-bygget.pdf
Styring og overvåkning av dagens ventilasjonsanlegg De eksisterende ventilasjonsanleggene går på konstant luftmengde, og har relativ enkel styring (temperatur og driftstid). De beste tiltakene man kan gjøre med anleggene slik de er i dag er å sikre at de ikke går unødvendig, og at de jobber mot fornuftige setpunkt for temperatur. Med overvåkning av temperaturer og pådrag kan man i tillegg påse at anlegget går energieffektivt og som det skal. Gjennom overvåkningen kan man for eksempel sjekke at varmegjenvinner går for fullt før varmebatteriet kobles inn.